Leut Magnetik
2026-06-19 21:00 - 23:30 (Europe/Zagreb) | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
Splitski sastav Leut Magnetik postoji kad postoji, kažu, a nakon previše godina pauze, krenut će prema (krajnjem) jugu i ukazat nam se u Dubrovniku da skupa odmorimo mozak.
Na vašim kalendarima, stoga, zabilježite 19. lipnja 2026. i uživo poslušajte koncert Leut Magnetika, a gdje drugo nego u Art radionici Lazareti.
Vrata se otvaraju do 21 sat, a ulaznice ćete na vrijeme moći nabaviti online, kao i na ulazu 1 sat prije početka svirke.
Koncert organizira Art radionica Lazareti u suradnji s AVCD Dubrovnik i Tvornicom umjetnosti Podroom (TUP). Ovaj muzički program realizira se uz podršku Ministarstva kulture i medija RH i Turističke zajednice Grada Dubrovnika.

Ivana Tutek / voyage_voyage / Fotografsko mapiranje teritorija
2026-06-16 19:00 - 2026-06-26 17:00 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
Dragi prijatelji, pozivamo vas na otvorenje izložbe i predstavljanje knjige voyage_voyage – Fotografsko mapiranje teritorija Ivane Tutek u utorak 16. 6. u 19 sati u Galeriju Otok.Predstavaljanje knjige moderirati će Dubravko Bačić.
Izložbu možete posjetiti do 26. 6. radnim danima od 11 do 14 i od 15 do 20 sati u Galeriji Otok.
Posljednjeg dana izložbe, u petak 26. 6. u 19 sati održat će e predavanje i razgovor na temu Mapiranje kao podloga za oblikovanje pejzaža budućnosti, a razgovor će moderirati Svebor Andrijević.

voyage_voyagefotografsko mapiranje teritorija >> Ivana Tutek————————————————————————————————————————————–GALERIJA OTOK / Art radionica Lazareti / 16 – 26. 6. 2026
IZLOŽBA otvaranje / PREZENTACIJA KNJIGE voyage_voyage 16. 6. 2026 >> 19:00 satimoderator_ Dubravko Bačić
PREDAVANJE / RAZGOVOR Mapiranje kao podloga za oblikovanje pejsaža budućnosti26. 6. 2026 >> 19:00 satimoderator_ Svebor Andrijević————————————————————————————————————————————–SURADNJE: Bernarda Lukač _dijagrami & postav; Marijana Rajčić _ dizajn knjige; Stanislav Habjan _ dizajn & stihovi; Pedro Abreu & Ante Perković _glazba; Toma Širok _montaža————————————————————————————————————————————–
PARTNERI: _ARL; _Arhitektonski fakultet; _TransPo- EU projekt; _Atelier Minerva
INFOvoyage_voyagePovezano umjetničko i znanstveno istraživanje predstavljeno u knjizi i kroz izložbu voyage_voyage arhitektice izv.prof.art.dr.sc. Ivane Tutek proizašlo je iz doktorskog istraživanja autorice /Urbanizirani pejzaž Dubrovnika/, nastavnih dijagrama teritorija izloženih na 53. zagrebačkom salonu Desetljeće 2008-2018 te sudjelovanja na konferenciji CA2RE 2025 / Umjetnički projekt MAPIRANJE KAO PODLOGA ZA OBLIKOVANJE BUDUĆIH PEJSAŽA _studija >> teritorij Dubrovnika/.
Tradicionalna pejzažna fotografija temelji se na uspostavljanju vizualne kontrole nad prostorom. Ona implicira mogućnost ovladavanja prostorom kroz čin gledanja. Kadrirati znači uspostaviti granicu, stabilizirati odnos između promatrača i teritorija te privremeno zaustaviti ono što je u stvarnosti kontinuirano promjenjivo. No teritorij o kojem govori Ivana Tutek ne postoji kao stabilna forma pogodna za fiksaciju. On je dinamički sustav odnosa, mreža prostornih, vremenskih, infrastrukturnih i perceptivnih promjena koje nikada ne miruju, nego se neprestano rekonfiguriraju kroz procese kretanja, transformacije i superpozicije tragova prošlosti, sadašnjosti i budućnosti. Upravo zato fotografija ovog prostora ne može funkcionirati kao čin prisvajanja niti kao konačna reprezentacija krajolika. Ove fotografije nastaju iz pozicije koja unaprijed odbija stabilnost. Snimane s broda u pokretu, one ne zauzimaju teritorij, nego prolaze kroz njega, registrirajući ga kao sekvencu promjenjivih odnosa. Horizont neprestano klizi, udaljenost se mijenja iz sekunde u sekundu, a obala izmiče prije nego što bude potpuno definirana. Pogled ovdje nije centralan ni suveren; on je privremen, nestabilan i ovisan o ritmu mora, brzini plovidbe, promjeni svjetlosti i stalnom pomaku pozicije promatrača. Fotografija ne djeluje kao zaustavljena slika prostora, nego kao indeks jedne prostorno-vremenske pozicije unutar kontinuiranog procesa navigacije kroz teritorij.
/Marijana Rajčić; pogovor iz knjige voyage_voyage/

KONCERT: Dimitrije Dimitrijević
2026-05-09 21:00 - 23:00 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
U subotu 9. svibnja stiže nam DIMITRIJE DIMITRIJEVIĆ!Svirka će bit sjajna, uživat će i znalci i početnici.
Triphop, blues, alternativa, funk, synth-pop, R’N’B, elektronika i ambijentalna glazba; nježnost, intima govorene riječi, waitsovski spleen, plesni ritam i eksplozija buke…
Sve to je Dimitrije Dimitrijević.I sve to vas čeka u intimnoj atmosferi lađe X Art radionice Lazareti, u subotu, 9. svibnja s početkom u 21h.
Kritički i poetski, maestralan i žanrovski raspršen, Dimitrije Dimitrijević kantautorsko je ime Dimitrija Simovića (vokala i basista grupe Igralom). S kantautorskim radom započinje 2017. godine, kada s Ivanom Grobenskim snima EP izdanja Južno i Ponestaće. Na tim skiciranim izdanjima nalaze se ideje koje su se kroz godine i više od 80 koncerata razvijale i nadograđivale u suradnji s više od dvadeset renomiranih glazbenika regionalne scene.
Dimitrije Dimitrijević objavio je dva albuma za Menart Label, Čar-pitanje (2020.) i Leđa mala (2023.). Uz već spomenutu žanrovsku raznolikost, najveća snaga ovih albuma leži u Dimitrijevoj lirici: sugestivnoj, slikovitoj, a istovremeno jednostavnoj, što je možda i najteže postići. Na svom posljednjem albumu Leđa mala, koji kritičar Dubravko Jagatić (nacional.hr) naziva „izvanserijskim glazbenim djelom“, okupio je Saru Ercegović (bubnjevi), Saru Renar (vokal i synth), Vedrana Peternela (produkcija, miks i FX) i Lea Beslaća (gitara, bas i synth).
O albumu kritičar Zoran Stajčić za Ravnododna.com piše:
‘Dimitrije Dimitrijević u svom najplodnijem cvatu. Na „Leđa mala“ kao da su ugurani svi stilovi, a opet niti jedan nije prošao bez temeljitih prilagodbi pjesništvu. I sve izvedeno s popističkom lakoćom. Većina nas je čula za roman toka svijesti, a ovo se doima u glazbenom segmentu kao „album toka glazbe“. S druge strane lirika kao da kreće iz nekog dadaizma da bi vas odjednom smjestila u srž problema u kojem se koprcate između vlastitih preispitivanja i još jače želje da se prepustite stazama kroz koje vas Dimitrije Dimitrijević vodi. A taj glas je poput nekog Malog princa – dječački iskren i u temama koje more „odrasle“. (ravnododna.com)
Dimitrije nam u Dubrovnik dovodi sjajnu ekipu glazbenika već poznatih dubrovačkoj publici: Saru Renar, Lea Beslaća, Luku Čapetu i Vedrana Peternela.
Ulaznice u pretprodaji po cijeni od 8,00 EUR kupite na https://www.entrio.hr/event/dimitrije-dimitrijevic-32083
više o Dimitriju Dimitrijeviću:https://www.menart.hr/hr/dimitrije-dimitrijevic
Vizual, dizajn i ilustracije: Milan Pantović www.instagram.com/menestrraARL: www.arl.hr, FB: @ARL.Dbk, IG: @arldu

Izložba Ksenije Turčić NEVIDLJIVOSTI
2026-05-07 20:00 - 2026-06-05 17:00 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
Pozivamo vas na otvorenje izložbe Ksenije Turčić NEVIDLJIVOSTI u četvrtak 7. 5. u 20 sati u Galeriji Otok.

“Nevidljivosti” je dio novog ciklusa Ksenije Turčić, multimedijalne umjetnice, čiji opus više desetljeća obuhvaća slikarstvo, instalaciju i video, a temelji se na preciznom promišljanju granica slike, prostora i percepcije. Izložba nudi artikulirani pogled u aktualnu stvaralačku fazu umjetnice, koja nastavlja dosljedno razvijati pitanje slike i intime unutar suvremenog konteksta.
Serija nastaje kao nastavak višegodišnjeg rada na projektima Joie de vivre, Iconophilia, Iconophilia glow i Catch eye (2016.–2023.), a temelji se na intervencijama na privatnim analognim fotografijama koje su digitalno segmentirane, kolažirane i obrađene do točke preoblikovanja. Za razliku od prethodnog ciklusa Joie de vivre, u kojem su prisutni figurativni i citatni elementi, ovdje se gradi apstraktniji, unutarnji vizualni ritam, oblikovan krozzasićene tonove i prijelaze koji evociraju slikarsku gestu.
Upotrebom digitalnih alata, Turčić svjesno reducira informacije unutar slike, briše razliku između figure i pozadine, te aktivira pogled koji više nije usmjeren na ono što prepoznaje, već na ono što izmiče. Slojevitom obradom autorica postiže efekte slične lazurnim nanosima boje, pri čemu radovi ne funkcioniraju kao dokumenti, već kao zatvoreni prostori zamišljanja, bez naslova, bez lokacije i bez potvrde.
Ciklus predstavlja nove radove – digitalne printeve u boji na aluminijskoj podlozi, nastale intervencijama na skeniranim analognim obiteljskim fotografijama. Fotografije su digitalno kolažirane obrađene do točke apstrakcije i otisnute na aluminijskim pločama bez refleksije.
Uz njih se izlaže i jednokanalna videoprojekcija sastavljena od animiranih varijacija istih fotografskih fragmenata. Radovi nisu eksplicitno narativni ali figurativni, ne teže prikazu ni objašnjenju, već otvaraju prostor za usmjereno promatranje. Funkcioniraju poput vizualnih tragova sjećanja, zadržavaju zamućene oblike, ali ne upućuju na konkretne prizore. Umjestonaracije, u središtu je pozornost: usporeno gledanje, prilagodba oka, afektivni pomak.
Serija nastaje kao nastavak višegodišnjeg rada na projektima Joie de vivre, Iconophilia, Iconophilia glow i Catch eye (2016.–2023.), a temelji se na intervencijama na privatnim analognim fotografijama koje su digitalno segmentirane, kolažirane i obrađene do točke preoblikovanja. Za razliku od prethodnog ciklusa Joie de vivre, u kojem su prisutni figurativni i citatni elementi, ovdje se gradi apstraktniji, unutarnji vizualni ritam, oblikovan kroz zasićene tonove i prijelaze koji evociraju slikarsku gestu. Upotrebom digitalnih alata, Turčić svjesno reducira informacije unutar slike, briše razliku između figure i pozadine, te aktivira pogled koji više nije usmjeren na ono što prepoznaje, već na ono što izmiče. Slojevitom obradom autorica postiže efekte slične lazurnim nanosima boje, pri čemu radovi ne funkcioniraju kao dokumenti, već kao zatvoreni prostori zamišljanja, bez naslova, bez lokacije i bez potvrde.
Ksenija Turčić rodila se u Zagrebu 1963. Diplomirala je slikarstvo na Akademiji likovnih umjetnosti Sveučilišta u Zagrebu, u klasi profesora Ferdinanda Kulmera. Završila je Corso Superiore di Arte Visiva u organizaciji Fondazione Antonio Ratti, pod vodstvom Josepha Kosutha, u Comu 1995.
Djeluje kao slikarica, multimedijalna umjetnica, autorica umjetničkih instalacija, video-instalacija, urbanih intervencija i dr. Od 1988. godine do danas izlaže na brojnim samostalnim i skupnim izložbama, kustoskim projektima i festivalimau Hrvatskoj i inozemstvu, natječajnog i pozivnog karaktera. Izlagala je na brojnim samostalnim i skupnim izložbama u zemlji i inozemstvu. Dobitnica je više nagrada i studijskih boravaka u inozemstvu.
Prvotno nastupa s minimalističkim i geometrijskim temama uvažavajući prostorne datosti i relativizirajući slikarske perspektive, izražava se uz slikarski medij i u različitim materijalima (od 1988. do 1998.) pa postupno u prostornim instalacijama uvodi video ekrane, fotografije, elemente crteža, fotografije i digitalnih tehnika ( 0d 1998. do danas).
Umjetničko istraživanje tematizira kroz medijsko ispitivanje mentalne iluzije prostora do psiholoških i emotivnih percepcija ljudske prirode gdje se bavi položajem pojedinca i idnetiteta u osobnim i socijalnim odnosima.
NAGRADE, PRIZNANJA, NOMINACIJEGrand Prix 20. salona mladih u Zagrebu (1988.),Nagrada Međunarodnog natječaja Artists Against Hostility to Foreigners uGrazu, Austrija (1993.),Nagrada Umjetničkog festivala u Mainzu u Njemačkoj (1999.);Velika nagrada 5. zagorskog salona u Krapini (2000.),Godišnja Vjesnikova nagrada za likovnu umjetnost “Josip Račić” (2001.),ZagrebNominirana za nagradu Vladimir Nazor 2003. I 2022. ZagrebNagrada « Samostalna izložba», 25. Slavonski biennale, Muzej likovnihumjetnosti, OsijekNagrada Akademije likovnih umjetnosti za umjetnički, stručni i znanstveni radu Akad. godini 2022./2023.
RADOVI U ZBIRCI:Muzej suvremenih umjetnosti, ZagrebLocation One Gallery, New York, NYGalerija Dante Marino Cettina, UmagNacionalni muzej moderne umjetnosti, Zagreb
SEMINARI, STIPENDIJE, STUDIJSKI BORAVCI1995. Corso Superiore di Arte Visiva, Como, Italija, organizacija: FondazioneAntonio Ratti, voditelj specijalizacije prof. Joseph Kosuth2000. District of Columbia Arts Center, Washington DC, USA2001. Čimelice, Češka RepublikaLocation One, New York, USA2005. Sence in Place, Site – actions International Europe u organizacijiUniversity of Wales Institute Cardiff, Velika Britanija
Živi i radi u Zagrebu zaposlena kao profesorica i mentorica na Slikarskom odsjeku Akademije likovnih umjetnosti u Zagrebu gdje je i doktorirala 2023. godine.

KSENIJA TURČIĆNevidljivostiGalerija Otok, ART RADIONICA LAZARETI7. 5. – 5. 6. 2026.
Otvorenje izložbe:Četvrtak, 7. 5. 2026. u 20 sati
Radno vrijeme:PON – PET: 11 – 14 & 15 – 20 satiU drugim terminima po dogovoru na arl@arl.hr
Postav: Ksenija Turčić, Srdjana CvijetićTehnički postav: Nikša VukosavićDizajn: Petra MiličkiARLa: Frana Supila 8, 20 000 Dubrovnike: arl@arl.hrt: 020-324-633fb: @ARL.Dbkig: @arlduw: arl.hr
Ksenija Turčiće: ksenijaturcic6@gmail.comw: www.ksenijaturcic.com
Podrška: Ministarstvo kulture i medija RH, Grad Dubrovnik, Zaklada Kultura nova

Melita Čavlović, Marko Ercegović "Snimak postojećeg stanja: rijeka, pruga, ulica" - promocija knjige
2026-04-29 19:00 - 20:30 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
Pozivamo vas na promociju znanstveno – umjetničke monografije Melite Čavlović i Marka ErcegovićaSnimak postojećeg stanja: rijeka, pruga, ulicau srijedu, 29. travnja 2026., u 19. sati u Art radionici Lazareti, Ulica Frana Supila 8, Dubrovnik.
Knjiga je objavljena u suizdavaštvu Marka Ercegovića i Muzeja za umjetnost i obrt.
Snimak postojećeg stanja: rijeka, pruga, ulica jedinstvena je znanstveno-umjetnička monografija koja kroz spoj analitičkog teksta Melite Čavlović i fotografskog istraživanja Marka Ercegovića donosi slojevitu interpretaciju nejednakosti, konflikata i neravnomjernog razvoja zagrebačkog Trnja i Vukovarske ulice. Polazeći od modernističkog arhitektonskog nasljeđa, publikacija zahvaća širi povijesni i prostorni kontekst, prateći transformacije grada — od jasno definiranih urbanističkih koncepata do njihovih dugoročnih, često neželjenih posljedica vidljivih u gradskom tkivu, uvjetima stanovanja i organizaciji svakodnevice. U tom procesu politika se prepoznaje kao jedan od ključnih čimbenika koji oblikuju prostorne i društvene odnose ove središnje gradske zone.
Posebnost ove monografije leži u dvostrukoj interpretaciji: tekst i fotografija djeluju ravnopravno, ne ilustriraju se nego međusobno propituju i nadopunjuju. Proizašla iz zajedničkih razgovora, analiza i terenskog rada autora, publikacija otvara kritičku perspektivu grada i nudi svježe, promišljeno viđenje Vukovarske ulice, razumljivo i stručnoj i široj publici.

O knjizi će govoriti: autori, dr. sc. Melita Čavlović, docentica na Arhitektonskom fakultetu u Zagrebu i Marko Ercegović, umjetnik i fotograf; i urednica, dr. sc. Iva Prosoli, kustosica u MUO.
O knjizi:
Autori knjige: doc. dr. sc. Melita ČavlovićMarko ErcegovićAutor kritičkog eseja: Tomislav MedakUrednica: dr.sc. Iva ProsoliRecenzenti: dr.sc. Aleksandar Bededr.sc. Lana Lovrenčićprof. emeritus dr. sc. Andrej UchytilDizajn: Igor Kuduz
Iz teksta autorice knjige Melite ČavlovićUlica grada Vukovara, kako joj je današnji naziv, osobito njezin odsječak između Savske ceste i Avenije Marina Držića, u arhitektonskoj i urbanističkoj historiografiji predstavlja sinegdohu modernizacije šireg trnjanskog prostora. Unatoč dostatnoj koherentnosti i jasnoći označenoj simboličkim postavom visokih građevina na zapadnom i istočnom kraju ne posustaju rasprave o njezinoj formalnoj dovršenosti i urbanističkoj artikuliranosti. Pitanje je to koje postaje sve aktualnije njezinim napredovanjem i izgrađivanjem prema istoku koje sa sobom ne donosi onu razinu logičnosti i konzistentnosti kojom je ulica prethodno planirana. Ovaj danas više od dva i pol kilometra dugačak potez koji „vodi niotkuda nikamo”, od samih početaka vjerno evidentiran fotografskim i filmskim medijem, locus je poslijeratne modernizacije grada. (…)
(…) Prvi Novi Zagreb, prostor južno od karakteristične povijesne mreže donjogradskih blokova, mjesto je prolaska široke magistralne prometnice uzduž koje su se nakon Drugog svjetskog rata žurno postavljale značajne građevine koje su trebale uprizoriti željno očekivanu bolju budućnost. Njihova je prisutnost trebala naočigled reprezentirati centar novoga grada koji se trebao materijalizirati udomljavanjem gradskih institucija i republičkih ministarstava. Jednako je važno uz upravnu i administrativnu inauguraciju osi bilo zbrinuti pridošlo stanovništvo u funkcionalnim stanovima. Novo stanovništvo činilo je populaciju dotad nenaviklu na život u gradu te je stajalo u klasnoj opreci prema stanovnicima Donjega grada. Društveni sraz imao je i svoj vizualni korelat u smislu da je mreži donjogradskih blokova proturječio moderan i radikalno drugačiji pristup smještanja samostalnih građevina u slobodnom prostoru i uzduž ulice. Kontrast je s vremenom postao ustaljeni oblik karakterizacije glavnih problema ovog suburbanog teritorija, jasno definiranog željezničkom prugom, Savskom cestom, rijekom Savom i Držićevom ulicom. Taj vazda problematičan i nehigijenski prostor te otet kontroli gradske uprave uzet je za žarište modernizacije i uzdignut u projektivni centar Novog Zagreba. (…)
(…) Ambicija je (…) u svakom pogledu premašivala društvenu stvarnost. (…)
Iz kritičkog eseja Tomislava Medaka:Da bi se nešto izgradilo u prostoru potrebna je moć koju je američki ekonomski povjesničar Adam Tooze nazvao projektnom moći. Iniciranje zahvata u prostoru je zahtjevno i iziskuje stvaranje prostorno-planskih, administrativno-proceduralnih, projektantskih, tehnoloških i financijskih preduvjeta. Kao što pokazuje povijest Vukovarske, u ključnoj fazi realizacije inicijalnih objekata i naselja uz bulevar nakon Drugog svjetskog rata, Grad i Republika nisu imali dovoljno moći da saberu kapacitete kojima bi većim zahvatima oblikovali pojas oko bulevara u cjelini. Nedostajalo je sredstava u javnim fondovima, izvlaštenja vlasnika postojećih objekata su se pokazala preskupima, očekivanja urbanista, projektanata i javnosti su se razmimoilazila, raspoloživa građevinska tehnologija nije omogućavala dovoljno brzu i jeftinu stanogradnju, a s kasnijim dokidanjem centraliziranog financiranja stanogradnje građevinski sustavi su se našli u situaciji u kojoj su sami morali osigurati većinu preduvjeta, prvenstveno naći samoupravna poduzeća koja bi uložila kapital u realizaciju projekata. Iako su nepobitno postojali instrumenti i resursi za gradnju velikih četvrti – primjerice, učinkovita komasacija, društveno vlasništvo nad prostorom i relativno neizgrađen prostor – kakve danas nemamo, nepovoljni početni uvjeti rezultirali su točkastim realizacijama postavivši situacije u prostoru kojima su se kasnije planske osnove i realizacije morale prilagođavati. Tipologija današnjeg Trnja odraz je različitih odnosa projektne moći kroz pojedina razdoblja: predratni sloj obiteljskih kuća često supstandardne kvalitete, veliki industrijski pogoni nastali uz prugu, ansambli visokokvalitetne i standardizirane socijalističke stanogradnje, reprezentativni modernistički objekti javne namjene građeni između pedesetih i sedamdesetih, točkasta stanogradnja utisnuta nakon devedesetih na čestice obiteljskih kuća te poslovni neboderi i pripadajuće poslovne zone novijeg datuma. (…)
Iz Pogovora urednice knjige Ive Prosoli:(…) Dvoje autora, Melita Čavlović, znanstvenica, povjesničarka arhitekture i docentica na Arhitektonskom fakultetu u Zagrebu i Marko Ercegović, fotograf i umjetnik, ovom su knjigom postavili brojna pitanja na primjeru Vukovarske ulice i njezinog neposrednog okruženja i donijeli višeslojni prikaz spomenutog područja. Svaki u svojem mediju suočili su se s problematikom urbanog (ne)razvoja: zatečenim stanjem, sukobima, napretkom i zastojima, pretpostavkama i oprekama, očekivanjima, zabludama i realizacijama modernističkog razdoblja, klasnim razlikama između većinom doseljenih stanovnika novih modernih zgrada te postojećih žitelja stihijski izgrađenih obiteljskih kuća, tj. odnosom planske ineplanske gradnje. Pritom su dokazali da je grad živi organizam, istovremeno ovisan o više političkih, društvenih i prirodnih čimbenika, koji se međusobno isprepliću. (…)

Sajam razmjene biljaka u ARL
2026-04-26 10:00 - 17:00, 2026-04-25 10:00 - 17:00 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
U subotu i nedjelju, 25. i 26. 4. organizirat ćemo mali sajam razmjene biljaka u ARL, a ovo je prilika da vas pozovemo da sudjelujete. Pripremite, rasadite i presadite svoje biljke i donesite ih u ARL 25. i 26. 4. pa ih zamijenite na licu mjesta.
A bit će I muzike i ploča i film i par vintage i second hand štandova, uglavnom bit će to jedan fino ugođen vikend.
Više informacija na arl@arl.hr.
Slijede pozivi, event, raspored događanja i naravno razmjena
Pozovite susjede i prijatelje i vidimo se

PLOČE I FILM: FUNK YU, NOĆ VINILA I GLAZBENI VREMEPLOV
2026-04-25 19:00 - 2026-04-26 02:00 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
U subotu 25. 4. nakon grasti i biljaka na red dolaze ploče i film, uz ples i razgovor.
Gledat ćemo film FUNK YU, slušati ploče i proći kroz glazbeni vremeplov sa DJ Tonyjem Marasovićem i DJ Božom Gabrićem.
Raspored:
– u 19 h – projekcija filma „FUNK YU“ (2024.), mladog dubrovačkog redatelja Franka Dujmića
– nakon filma, oko 20.30 h – Noć vinila i Glazbeni vremeplov:DJ Tony Marasović & DJ Božo Gabrić (ST)

FUNK YU (2024.)U središtu filma potraga je za rijetkim singlom „Ulica Jorgovana / Zlatokosa“, danas kultnim primjerkom jugoslavenskog funka koji je u vrijeme izlaska prošao ispod radara mainstreama. Kao strastveni kolekcionar, redatelj kreće na putovanje kroz prostor bivše Jugoslavije, susrećući raznolike aktere vinilne scene, od Podgorice i Zagreba do Ljubljane, Beograda, Skoplja i Rijeke, istražujući fenomen „diggerske“ opsesije i kulture sakupljanja.
Film donosi duhovito i vizualno razigrano glazbeno putovanje, koje je, kako ističe kritika (Tena Šarčević, glazba.hr), obilježeno jasnom estetikom i i pažnjom prema detalju.
Režija i scenarij: Franko DujmićUloge: Jerko Marčić, Franko Dujmić, Peđa Radović, Tošo Filipovski, David Blažević, Jaka Batič, Borja Močnik, Igor Večerić, Borko Bojović, Vojislav Božičković, Tomislav Bader, Leo Hekman, Eduard WerftKamera: Frane PamićMontaž: Danijel BrlasOblikovanje zvuka: Jovo KljajićScenografija: Frane PamićProducenti: Tamara Babun, Matija DrnikovićAnimacija: Mia Murat, Vedran Štefan, Marko Belić, Franko DujmićProdukcija: Wolfgang i Dolly (HR)Koproducenti: Mladen Ivanović (Videa Production), Dubravko Robić (Robson Studio)Koprodukcija: Videa Productions (ME), Robson Studio (HR)

NOĆ VINILA I GLAZBENI VREMEPLOV:
Dvojac DJ Tony Marasović i DJ Božo Gabrić, tajnovito kažu da će puštati „kombinaciju svega, stranog, domaćeg i raznog, s probranih gramofonskih ploča na vrhunskom zvučnom sistemu“.
Dovode nam i svoj projekt „Glazbeni vremeplov“, svojevrsni vodič kroz povijest nosača zvuka i kulture slušanja, u sklopu kojeg ćemo između ostalog vidjeti kolekcionarske primjerke gramofonskih ploča, prelistati kultne glazbene knjige…
Ulaz je slobodan.
Program omogućili Ministarstvo kulture i medija RH i Turistička zajednica Grada Dubrovnika.

YUKI OKUMURA Konceptualna umjetnost kroz filozofiju Kitara Nishide
2026-04-17 19:00 - 20:30 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
Pozivamo vas na predavanje umjetnikaYukija OkumureKonceptualna umjetnost kroz filozofiju Kitara Nishideu petak, 17. 4. u 19 sati u ARL.
Japanski umjetnik i istraživač Yuki Okumura vidi konceptualnu umjetnost 1960-ih i 1970-ih kao umjetnost intuicije, a ne intelekta, u kojoj djelovanje temeljeno na jednostavnim pravilim otkriva i obnavlja istinsku prirodu sebe i svijeta istovremeno.Taj pogled rezonira ne samo s polaznom definicijom koju je predložio američki umjetnik Sol LeWitt, već i s načinom na koji je japanski filozof Kitaro Nishida razumio umjetnost kao krajnji oblik onoga što je smatrao ‘akcijskom intuicijom’.Ovo predavanje označava kulminaciju Okumurine tjedan dana duge rezidencije u Dubrovniku, tijekom koje je istraživao tu povezanost uz Jadransko more, slično kao što je Nishida produbio svoje razmišljanje uz Japansko more.
Yuki Okumura (rođen 1978., Aomori) istražuje intuitivnu koncepciju i proceduralnu izvedbu samouke, slučajno orijentirane jednostavne radnje kao način rada koji omogućuje svakome da prevede ne samo uvjete i kontekste lokacije, već i vlastitu osobnost i biografiju u ovdje i sada. Izložbe u 2025. godini na kojima je primijenio ovaj pristup kako bi se zajedno s drugima na zaigran način “snalazio” u prostoru uključuju Big White Playground, Secession, Beč; Parasite the White Cube, Het Bos, Antwerpen; te Medium and Dimension: Plastic, CS-Lab, Tokio.

The Japanese artist and researcher Yuki Okumura sees conceptual art in the 1960s and 1970s as an art of intuition rather than intellect, in which simple rule-based actions reveal and renew the true nature of self and world at once. This view resonates not only with the initial definition proposed by the American artist Sol LeWitt, but also with the way the Japanese philosopher Kitaro Nishida understood art as an ultimate form of what he called ‘action-intuition’. This lecture marks the culmination of Okumura’s one-week residency, during which he explored this connection by the Adriatic Sea, much as Nishida deepened his thought by the Sea of Japan.

Yuki Okumura (b. 1978, Aomori) explores the intuitive conception and procedural performance of a self-instructed, chance-oriented simple action as a manner of working that enables anybody to translate not only the conditions and contexts of a site but also their own personality and biography in the here and now. Exhibitions in 2025 in which he employed this approach to playfully ‘navigate’ the space together with others include Big White Playground, Secession, Vienna; Parasite the White Cube, Het Bos, Antwerp; and Medium and Dimension: Plastic, CS-Lab, Tokyo.
Yuki Okumura boravi u Dubrovniku u rezidencijalnom programu Art radionice Lazareti.
https://yukiokumura.com/

Lena Kramarić C KAO CIKLUS?
2026-04-09 20:00 - 2026-05-03 17:00 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
Pozivamo vas sve na otvorenje izložbe
C KAO CIKLUS?Lene Kramarić
u četvrtak 9. 4. 2026. u 20 satiu Galeriju Otok

Sanjarski, introspektivan izričaj u Crvenom se ciklusu nastavlja prepoznavati kao karakterističan za Lenino slikarstvo. Elegantni crtež u kombinaciji s ponegdje jarkom, a ponegdje nježnijom paletom boja kontinuirano zajednički stvaraju površine platna koje se otkrivaju kroz brojne slojeve.
….
Za Kramarić, slika nije samo plošni prizor nego je i materija. Struktura, tekstura, ogrebotine, oštećenja – sve ono što “narušava” površinu – kod Lene je istovremeno i gradi. Slojevi, uključujući fragilne tragove salvete, ostaju vidljivi, kao da umjetnica odbija sakriti proces svog rada. Dapače, ona inzistira na tome da prikaže ranjivosti materijala koji se talože jedan na drugoga. Površina slike tako postaje mjesto memorije, gdje se svaki zahvat bilježi kao trag postojanja.
….
Slikarstvo Leni Kramarić ne nudi razrješenja. Ono se kreće između svjesnog i nesvjesnog, između potrebe za formom i njezina stalnog uslojavanja. U tom prostoru napetosti nastaje slika — kao trag procesa, kao zapis stanja, kao pokušaj da se ono neizrecivo ipak zadrži na površini. U konačnici, slikarski svemir Lene Kramarić funkcionira poput otvorenog teksta: promatrač ga ne čita linearno, nego ga nastanjuje, vraća mu se i u njemu prepoznaje vlastite lomove i uzdizanja.
(iz teksta Anite Ruso Brečić)

Tehnički postav: Nikša VukosavićKustosica: Anita Ruso BrečićProdukcija: Lena Kramarić / UO Genijator i Art radionica Lazareti, 2026
Izložba ostaje otvorena do 03. 05. 2026Radno vrijeme: PON – PET 11 – 19 sati
Financijska podrška:Grad Dubrovnik, Ministarstvo kulture i medija Republike Hrvatske i Dubrovačko neretvanska Županija

PLES U VIRTUALNOJ STVARNOSTI: SALINE NABULA / MASTERWORK FOR SIX DANCERS 360
2026-04-01 19:00 - 21:00 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
PLES U VIRTUALNOJ STVARNOSTI: SALINE NABULA / MASTERWORK FOR SIX DANCERS 3601. 4. 2026. / 19:00 satiArt radionica Lazareti
U srijedu 1.4. u 19 sati u Art radionici Lazareti gostuje Hrvatski dom iz Rijeke s dvije kraće plesne predstave snimljene u tehnici virtualne stvarnosti (VR): Saline Nebula i Masterwork for Six Dancers 360.
Riječ je u programu koji približava suvremene plesne predstave publici kroz imerzivna iskustva virtualne stvarnosti. Omogućuje gledateljima da dožive predstave iz blizu, nudeći intimnu, krupnu perspektivu koju tradicionalni video ne može replicirati.Korištenjem VR naočala, publika se smješta izravno u prostor izvedbe, slobodna odabrati vlastitu perspektivu i doživjeti dubinu, opseg i fizičnost plesa uživo u novoj dimenziji, sjedeći na najboljem mjestu u gledalištu. Ovaj projekt ruši granice tradicionalnog snimanja, nudeći potpuno novi način povezivanja s plesom: imerzivan, osoban i nezaboravan.

SALINE NEBULAtrajanje: 22 minuteSaline Nebula je upečatljivi antiutopijski performans koji transformira apstraktno u opipljivo, a nevidljivo u vidljivo. Kroz koreografiju, u prvi plan stavlja kaos, usamljenost i ljepotu, pretvarajući sjene u slike i oblike. Ovo istraživanje iskonskog ljudskog stanja otkriva svemir koji je istovremeno i stran i duboko ljudski, hvatajući eterični svijet na rubu nepoznatog.prekrasno zapanjujuća…slika nepremostive napuštenosti u usamljenom i prijetećem svijetu
Saline Nebula snimljena je u tehnici VR 180°, u impresivnom interijeru strojarnice povijesnog broda Galeb u riječkoj luci, u produkciji Hrvatskog kulturnog doma i Pilot Medije iz Rijeke, uz podršku Muzeja grada Rijeke.

MASTERWORK FOR SIX DANCERS 360trajanje: 2 dijela po oko 10 minutaVR performans Masterwork for Six Dancers 360 otvara pogled u svijet dijelova tijela i rekvizita koji se razgrađuju, isprepliću i nadilaze uobičajenu funkcionalnost. Tijelo postaje objekt (plesa), objekt postajanja; njegovo kretanje, njegova autonomija i korištenje rekvizita stvaraju svijet koji živi sam za sebe. To nije imitacija niti otuđenje – to je igra koja nadilazi značenje, djelovanje bez ograničenja, beskonačna osjetljivost i radost apstraktnog postojanja. Svaki pokret je istraživanje slobode i potencijala, svaki predmet ili rekvizit alat za transformaciju i otkrivanje novih tjelesnih dimenzija.
Predstava Masterwork for Six Dancers 360 snimljena je u produkciji En-Knap Productions i Kulturnog centra Španski borci iz Ljubljane u tehnici VR 360°.
U obje predstave mogu se vidjeti gola tijela plesača te je preporučena dob gledatelja 15+. Program, uz uvodnu riječ te kratku pauzu između predstava, ukupno traje oko sat vremena.Program gostovanja predstava u virtualnoj stvarnosti provodi se u sklopu plesne platforme Moving Balkans, koju čine 11 partnera iz regije, a čiji su članovi i Hrvatski kulturni dom i En-Knap. VR predstave predstavljaju izbor od prošlogodišnjih Top 10 plesnih predstava ove platforme.Projekt financira Europska unija.
Ulaz je slobodan, a mjesto rezervirajte na arl@arl.hr.Molimo vas da rezervirate mjesto jer imamo ograničen broj VR naočala. Hvala i vidimo se.

TRI SESTRE fake
2026-03-31 20:00 - 21:30 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
TRI SESTRE fakeUO Drugi revolverUtorak, 31. 3. u 20 sati ARL
Ideja projekta nastala je inspirirana komedijom A.P. Čehova„Tri sestre“, o Prozorovima koji prolaze kroz krizu egzistencijalnih pitanja, utopljeni u život svakodnevice, u kojoj im vrijeme nemilosrdno prolazi, a ispunjenje biva sve veća iluzija.
Kao i kod Čehova, u novonastalom komadu, Olga radi u školi, Maša je nesretno zaljubljena i još nesretnije udana, Irina nespretno traga za osjećajem vrijednosti i integriteta, a Andrej, razočaran u sebe prepušta se porocima, koji ih dovedu do materijalne propasti. No, za razliku od Čehovljevih junaka, ove tri sestre i brat žive na 21. katu nebodera, u naslijeđenom velikom, ali trošnom stanu, na vrhu zgrade koja je prekapacitirana stanarima i životima, koji se susreću gotovo nikad i žive u nekoj vrsti moderne urbane izolacije, samoće, izgubljeni u košmaru tuđih i svojih života. Unatoč svim parametrima i mogućnostima modernog vremena, rutina svakodnevice je nemilosrdna, vrijeme unutar likova kao da stoji, a izvan njih svijet nevjerojatnom brzinom mijenja svakim danom svoje obličje. Rastrgani između onoga što se zbiva u njima i onoga što bi mogli nazvati svojim životom, izbjegavajući suočiti se sa sobom, unutar svoja četiri zida počinju živjeti život koji je sve samo ne običan. Inspirirana Čehovljevim komadom, ova predstava donosi priču o svakodnevnim borbama, trivijalnostima i čežnjama za nečim višim, o unutrašnjem sukobu između želje za promjenom i strahu od nepoznatog; dok se kroz humor i grotesku istovremeno ismijava i tuguje nad ljudskom nesposobnošću da se pokrene iz vlastitog egzistencijalnog mrtvila. U tom smislu predstava je zamišljena kao komedija koja, unatoč osjetljivosti teme, slavi život i daje uvid u ljepotu njegove nepredvidivosti.
Autorski tim
Tekst i režija: Nataša KopečDramaturgija: Antonela TošićTon i glazba: Igor Jurinić
Izvedba: Maruška Aras, Nataša Kopeč, Antonela Tošić, Luka Bulović, Matija Čigir, Igor Jurinić, Borna Baletić
Produkcija: UO Drugi Revolver
Koprodukcija: Scena Ribnjak – Centar mladih Ribnjak
Ulaznice po cijeni od 7,00 EUR možete kupiti sat vremena prije početka predstave, a rezervirati ih možete na mail arl@arl.hr.
Gostovanje u ARL u Dubrovniku omogućili su Ministarstvo kulture i medija RH, Grad Dubrovnik i Grad Zagreb. ARL je korisnik organizacijske podrške Zaklade Kultura nova.Hvala svima koji podržavaju i omogućuju rad suvremenih umjetnika.

Radionica kolaža
2026-03-11 17:30 - 19:00 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
Radionicu kolaža i ove će godine u ARL voditi Ivona Vlašić.Počinjemo u srijedu 11. 3. u 17:30 sati.A i nastavit ćemo se susretati, sjeckati i lijepiti srijedama.
Ovoga ćemo puta pokušati (malo) zakomplicirati stvar pa ćemo raditi kolaže koji se slažu u objekte u 3d perspektivi.Zato, sakupljajte i donesite kutije i kutijice (raznu ambalažu), papire, novine, krojne arke, papire za zamotavanje, salvete, može i komadiće tkanine, stare časopise i magazine, kalendare…I sve to donesite na radionicu.Donestite I škare, karbon ljepilo, listove kolaž papira ako vam je ostalo…
Prijavite se na: arl@arl.hr
Realizaciju omogućili: Turistička zajednica grada Dubrovnika i Ministarstvo kulture i meidja RH
Vidimo seSrijedom u 17:30 sati

STRANICE KAO ALTERNATIVNI PROSTOR - izbor iz kolekcije Branke Stipaničić
2026-03-07 19:00 - 2026-04-03 17:00 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
U subotu 7. ožujka u 19 sati u Galeriji Otok otvorit ćemo izložbu STRANICE KAO ALTERNATIVNI PROSTOR – Knjige, časopisi i katalozi kao djelo umjetnika – Izbor iz kolekcije Branke Stipančić, Zagreb
Sve vas pozivamo na otvorenje, listanje i gledanje knjiga i veselimo se druženju i izložbi!Otvorenje izložbe: subota, 7. 3. u 19 sati, Galerija OtokIzložba se može pogledati do 3. travnja 2026,radnim danima (PON – PET) od 11 do 18 sati
Umjetnici: Josip Vaništa, Julije Knifer, Mangelos, Ivan Picelj, Josip Stošić, Goran Trbuljak, Sanja Iveković, Dalibor Martinis, Mladen Stilinović, Vlado Martek, Božena Končić Badurina, itd.Časopisi umjetnika: Anti-časopis Gorgona, a, Maj ’75, itd.
Kada su umjetnici počeli više ispitivati mogućnosti medija masovne komunikacije počeli su koristiti i „knjigu kao djelo umjetnika“, kao sredstvo u kojem su realizirali i putem kojeg su distribuirali svoje ideje. Umjetnike je privlačio tiskani materijal, njegova jednostavnost i funkcionalnost, neposrednost i demokratičnost. Za formu knjige i njezine karakteristike zamišljali svoje radove. Za vizualnu poeziju, naravno, knjiga je bila logično mjesto, ali knjiga je posebno odgovarala konceptualnim umjetnicima kojima je slijed stranica bio neophodan za tekstualne i fotografske radove, a koji su često nastajali u serijama. Stoga ne čudi da najširu upotrebu onog što nazivamo „knjiga kao djelo umjetnika“, „časopis kao djelo umjetnika“, „stranice kao alternativni prostor“, itd., možemo pratiti upravo tijekom sedamdesetih godina u vrijeme najveće koncentracije konceptualne i postkonceptualne umjetnosti. Nekoliko primjera „publikacije umjetnika“ u Hrvatskoj možemo naći 60ih godina. Prvenstveno, bio je to anti-časopis Gorgona, kojeg je izdavao Josip Vaništa, vođa neoavangardne grupe Gorgona aktivne u Zagrebu (između 1961. i 1966. izašlo je 11 brojeva), zatim izdanja pod nazivom „a“ izdavao je u Zagrebu pionir apstraktne umjetnosti Ivan Picelj (7 brojeva, 1962 – 1964), pa Maj ’75 kojeg je izdavala Grupa šestorice autora (1978 – 1984). „Maj“ se formirao skupljanjem pojedinih radova koje bi umjetnici izveli na formatu A4, a zatim zaklamali u publikaciju. Tako tekstualni radovi: koncepti, projekti, ironični i politizirani stavovi, pisani rukom ili otisnuti sitotiskom; jednostavni crteži, kolaži, i fotografski radovi u časopisu ne bi izgubili ništa od svoje prvobitnosti. „Maj ’75“ je bio na neki način kao izložba koja se drži u ruci i koja se može i kasnije vidjeti – zbirka radova na stranicama umjetnika koji su stranicu prihvatili kao svoj vlastiti, „alternativni“ prostor koji su sami kontrolirali. Časopisi su okupljali veći broj umjetnika i suradnika i imali su značajnu socijalnu dimenziju.
Publikacije iz 70ih nastale su u kontekstu promjena u umjetnosti koje su dovele do premještanja fokusa s fizičke strane umjetničkog djela na semantičku dimenziju rada. Mnogi su umjetnici tzv. „nove umjetničke prakse“ izdali tada po nekoliko knjiga (Josip Stošić, Sanja Iveković, Dalibor Martinis, Ivan Ladislav Galeta, etc), međutim samo je kod Gorana Trbuljaka, Mladena Stilinovića i Vlade Marteka knjiga zauzela važnije mjesto i proizveli su veću količinu.
Knjige su često rađene i umnožavane ručno, fotokopijom ili fotografijom. Izdavali su ih umjetnici samostalno, a tek nekoliko njih izdale su galerije naklonjene konceptualnoj i postkonceptualnoj umjetnosti (Galerija suvremene umjetnosti, Galerija studentskog centra i Galerija Nova, sve iz Zagreba). Pokazivale su se tada i danas na izložbama, jer se takva neoficijelna izdanja ne uzimaju u knjižare.

Gotovo sve publikacije proizveli su sami umjetnici ili kustosi, služeći se različitim tehnikama. One su izraz samoorganizacije umjetnika koja je bila dobrodošla u društvu sa slabo razvijenom galerijskim sistemom i (ne)pratećim izdavačkim pothvatima. Danas se situacija malo promijenila pa umjetnici ipak nalaze institucije koje im izdaju njihove radove u formi knjige umjetnika.
(Branka Stipančić)_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _
Stranice kao alternativni prostorKnjige, časopisi i katalozi kao djelo umjetnikaIzbor iz kolekcije Branke Stipančić, Zagreb
Galerija Otok, Art radionica Lazareti, DubrovnikKustosica: Branka Stipančić7. 3. – 3. 4. 2026., Galerija OtokOtvorenje izložbe: subota, 7. 3. u 19 satiRadno vrijeme: PON – PET 11 – 18 sati
Postav izložbe: Branka StipančićTehnički postav: Nikša VukosavićVoditelji programa Galerije Otok: Slaven Tolj i Srdjana Cvijetić
a: Frana Supila 8, Dubrovnike: arl@arl.hrt: 020-324-633fb: @ARL.Dbkig: @arlduw: arl.hr

Produkcija i organizacija: Art radionica Lazareti 2026.
Realizaciju izložbe omogućili Ministarstvo kulture i medija RH, Grad Dubrovnik. Rad ARL podržava Zaklada Kultura nova.Hvala!

Melodije (južnog) Jadrana: Morski i C Strana
2026-02-28 21:00 - 23:30 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
Subota, 28.2.2026. – Art radionica Lazareti (lađa X)20:30 ulaz / 21:00 koncertUlaznice: 6€ pretprodaja / 10€ na dan koncerta
Veterani dubrovačke alternativne scene, a i mediteranskog pop-rocka u Hrvatskoj, ponovno stižu na pozornicu Lazareta, ovaj put u intimnu atmosferu lađe X Art radionice Lazareti i u nešto drugačijem obliku.
Dubrovnik već godinama gradi svoj glazbeni žanr: dubrovačko-mediteranski pop-rock. Stoga ćemo kroz njega, nakon 35+ dana kiše i južine, prizivati ljetne sunčane dane, sol u kosi i miris mora… lagani ljetni maestral, blagu melankoliju i stiskavce u sumrak – uz Morskog i C Stranu!
Ma che vita bella, tra sole, mare e dolce far niente!
MORSKIMorski je dubrovački glazbeni trio koji čine iskusni dubrovački glazbenici Nikša Selmani, Antonije Deranja i Ivica Simatović. Spojila ih je ljubav prema muzici, umjetnosti, filozofiji, znanosti. Aktivno djeluju od 2024. godine, stvarajući autorski materijal.
Razigrani, melankolični i pomalo „morski“, pred dubrovačku publiku donose presjek materijala koji pripremaju za svoj prvi dugosvirajući album. Njihova glazba, „s razmeđa Mediterana i Balkana, a i onog s različitih strana“ – kako kažu, sigurno će biti dobar povod da im se pridružite u Lazaretima. Materijale stvaraju i snimaju u Udruzi mladih Orlando, u malom studiju nazvanom „Trozvuk“.
C STRANAC Stranu čine dubrovački glazbenici Srđan Obad (vokal, gitara), Vlaho Bonačić (bubnjevi), Lucijan Aleksić (bas) i Toni Butigan (klavijature). Smisao C Strane, kažu članovi, neograničena je kreativna sloboda – i upravo u tome uživaju.
Do sada su objavili niz singlova, među kojima su: „Mir“, „Put“, „Tajna“, „Finché dura“, koji su nastajali polagano i pažljivo, s istom energijom kojom bend gradi svoj zvuk. Ideja o albumu postaje sve konkretnija – kao zaokružena priča koju ćete imati priliku doživjeti upravo u ARL. Materijali nastaju u malom studiju „Butina Garaža“. Lokacija nepoznata!
Neka od ovih imena prepoznajete i kao članove kultnog Valetuda, no ova večer bit će ona novih materijala i dva slična, ali ipak različita glazbena smjera. „Svaki bend će svirati svoje. Oni svoj novi đir, mi svoj, a sve skupa će biti jako zanimljivo“, ističu.
Koncert organizira Art radionica Lazareti u suradnji s AVCD Dubrovnik i Tvornicom umjetnosti Podroom (TUP). Ovaj muzički program realiziramo kroz program AJMO! Ureda za izvoz glazbe Hrvatska, uz podršku Ministarstva kulture i medija RH i Turističke zajednice Grada Dubrovnika.
‘AJMO!’ je projekt Ureda za izvoz glazbe Hrvatska s Ministarstvom kulture i medija RH. Cilj projekta je poticanje koncertne aktivnosti u manjim sredinama i podršku domaćim glazbenicima i organizatorima u njihovom radu.
Vizual, dizajn i ilustracije: Milan Pantović www.instagram.com/menestrraARL: www.arl.hr, FB: @ARL.Dbk IG: @arldu

„Tesla svome mraku“, predstavljanje zbirke pjesama
2026-02-19 19:00 - 20:30 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
U organizaciji Art Radionice Lazareti, u njihovoj lađi u četvrtak 19. veljače s početkom u 19 sati predstaviti će se prva zbirka pjesama naše sugrađanke Marije Laptalo, znane nam i kao dugogodišnje spikerice i omiljenog glasa HR Radio Dubrovnik.
„Tesla svome mraku“ naziv je njene zbirke pjesama, u kojoj su i neke dobro nam znane pjesme koje je napisala za rock grupu Atlantida, kao i neke nove koje je Marija zapisivala „kad bi joj došlo…!“
Zbirka je zadnje izdanje ex Društva dubrovačkih pisaca, priredio je Boris Njavro, tehnički opremio Vinko Rožić, omot naslovnice je autorska slika „Zid života“ Eugena Varzića, rukopisa na naslovnici pripada Marijinom prijatelju Franu Krilčiću. Uz autoricu, „našu Maru s Radija“, Borisa i Vinka, na predstavljanju sudjeluje i Izmira Brautović, glumica KMD te Davor Mojaš.

Maškarata ispod kuplja
2026-02-14 20:00 - 2026-02-15 02:00 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
U subotu 14. 2. od 8 ura (uvečer!) bit će Maškarata ispod kuplja.

Kao i lani i preklani, entuzijasti i ljubitelji naše male, a sve veće maškarate, napravit će u 8 ura đir po Gradu, ne bi li našli davno izgubljen, ili možda negdje slučajno zarobljen, duh maškaravanja.

Vidimo se 14. 2. u Lazaretima u subotu — klub je otvoren od 8 ura, a vi dođite kako vam je drago — poslije koncerta Jasne Zlokić u Kazalištu, poslije drugog dnevnika, poslije večere, poslije… Oko osam ćemo gledat kao se Valentinovo maškarava, a oko ponoća svjedočit ćete maškaravanju jedne cijele maškarate u drugu

Vidimo se!

Maškarata ispod kuplja ne bi bila moguća bez podrške Dubrovnik Tourist Board: Experience Dubrovnik i bez meštrinje Eta Iz Lazareta Molim aplauz.

Divni plakat nam je napravio Milan Pantović, a partit ga možete na Instagramu na profilu @menestrra.

Između kamena i mora: tri glasa i jedna tišina
2026-02-07 19:00 - 20:30 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
U intimnoj atmosferi ARL-a, trojica pjesnika, Almin Kaplan, Igor Borozan i Igor Knezović, otvaraju razgovor s moderatoricom Milanom Romić Viđen o poeziji i dnevnicima – o onomešto se zapisuje da bi se preživjelo i o onome što se izgovara tek u tišini.
Hercegovina i Dubrovnik u ovom razgovoru nisu samo mjesta, nego unutarnji pejzaži: kamen i more, odsutnost i pripadanje, granice koje se prelaze riječima.
Razgovor je zamišljen kao susret – blizak, nenametljiv i otvoren – za sve koji vjeruju da poezija još uvijek ima gdje biti tiha.
Vidimo se u subotu, 7. veljače 2026. u 19:00 sati!

Sudjeluju: Almin Kaplan, Igor Borozan i Igor KnezovićModeratorica: Milana Romić ViđenIlustracija: Sven KlobučarDizajn: Petra Milčki

RØLØ & KI KLOP
2026-01-24 21:30 - 23:30 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
DISCOM protiv SIJEČANJSKE DEPRESIJE: RØLØ + KI KLOPSubota, 24. 1. 2026, ART RADIONICA LAZARETI21:00 ulaz / 21.30 koncert

Nova godina, novi vi, nove navike, novi režimi prehrane i treninga. I nova siječanjska praznina.Mi vam nudimo jednostavno rješenje: discom protiv post-blagdanske depresije!U Lazarete stižu dva benda koja podižu puls i brišu siječanjski blues: zagrebački disco-pop trio Ki Klop i splitski electro-disco-pop-punk RØLØ.
KI KLOPKi Klop je zagrebački disco-pop trio i novo glazbeno lice na regionalnoj alt sceni. Bend su osnovali Jakov Ramničer i Luka Žigolić, a priključenjem bubnjarke postali su tročlani live bend. Ki Klop sada čine Luka Žigolić (gitara i vokal), Jakov Ramničer (bas) i Laura Tandarić (bubnjevi i vokal), koja je u nastupe unijela dodatnu svježinu i snagu. U novoj je formaciji Ki Klop postao reaktor sirove energije koji sa stagea sve pred sobom usisava u crnu disko rupu. Sa snažnom, čvrstom i upečatljivom ritam sekcijom te zaraznim plesnim gruvovima, Ki Klop kroz mantrične gitare i neodoljive vokale sve prisutne na podiju baca u plesni trans.Njihov debitantski album Otopljeni disko (Jeboton, 2024.) vodi slušatelja na konceptualno glazbeno putovanje, uvlači ga u svoju mračnu elektro-disko odiseju u kojoj on sam postaje novo mitsko biće, Ki Klop ili disko frankenstein izgubljen u dimu i glazbi. „Otopljeni disko“ savršeni je soundtrack za vruće večeri, ples do jutra i tulume na kojima se sve topi u sjaju disko kugle i svjetlima neona.Album je donio bendu rasprodanu zagrebačku Močvaru, pet nominacija za Rock&Off i Elector nagradu (u kategoriji Electro pop izvođač godine), te titulu Pop&Off izvođača 2024. godine. Krajem godine objavili su i Otopljeni disko (Remixed) s čak šest remiksiranih pjesama u svježem izdanju.
Live nastupi Ki Klopa kombinacija su koncerta, dramskog performansa i klupsko-plesnog doživljaja, a bend je nastupio na nizu relevantnih festivala i showcaseova diljem regije: Zlarin Street Music Festival, Vintage Industrial Bar, na najvećoj JeboTon fešti dosad u klubu Boogaloo, na zagrebačkom Hali Galiju u AKC Attacku, Velvet festival u Puntu na otoku Krku, Exit festival u Novom Sadu, Tam Tam festival u Sućurju na Hvaru, Zlarin Street Music Festival, Mudri Brk festival, Pandemonium festival, Gradić fest u Novom Sadu , Urban Fest Osijek, Brucošijada FER-a, showcase festival PIN u Skopju…“Vizura albuma „Otopljeni disko“ isprva se doima čudovišnom i pomaknutom, no Ki Klop odlično balansira u prijemčivosti tema koje otvara i sa završetkom svake pjesme vas golica da ostanete zajedno i u novom poglavlju s kojim kao da svaki put nude neku svoju uspješnu redefiniciju riječi „cool“. Možda baš zato jer kao da su se njegovi članovi trudili biti uncool. Uspješno otapaju disco i sumnje da se s takvim stavom može isporučiti odličan ljetni album koji u srži to možda i nije jer ima adute da potraje i duže”. – Zoran Stajčić, Ravno do dna

RØLØRØLØ, dobro poznat dubrovačkoj publici, splitski je electro-disco-pop-punk sastav koji već deset godina spaja live elektroniku, punk energiju i eksperiment, uz duhovite tekstove, mantrične rifove i ritmove koji ne puštaju do zadnjeg tona. Trenutnu postavu benda čine Karlo Kazinoti, Mišo Komenda, Bernardo Andrijašević i Toma Bedalov, prethodno su djelovali u sastavima Leut Magnetik, Lažni brkovi, Kunjad Arhimed i Beta Bombe. Bend je osnovan 2015. godine, a od samih početaka prepoznatljiv je po spoju bubnjeva, bas-gitare, gitare i elektroničkih elemenata, uz snažan naglasak na ritam i energične koncertne nastupe. Diskografski debi RØLØ objavljuju 2016. godine, drugi album HØØP izlazi 2018., a treći album Ponte Rosso 2021., svi snimani u studiju Propeler i pod producentskom palicom Jana Ivelića Pele. Povodom deset godina djelovanja, bend u svibnju 2025. objavljuje singl Spinut, s novim basistom Bernardom Andrijaševićem. Pjesma je posveta svim dosadašnjim basistima RØLØ- a. Tijekom zadnjih deset godina bend intenzivno nastupa diljem Hrvatske, sudjelujući na brojnim festivalima i kulturnim manifestacijama, među kojima se ističu: Indirekt Umag, Dan D (Tvornica kulture), Brucošijada FER-a, Splitski dani performansa, Dani nove glazbe, Split, Spot Festival, Silba – Environment Art, Voi’s Festival, Zagreb Design Week, Tam-Tam Festival na Hvaru…
Koncert organizira Art radionica Lazareti u suradnji s AVCD Dubrovnik i Tvornicom umjetnosti Podroom (TUP). Ovaj muzički program realiziramo kroz program AJMO! Ureda za izvoz glazbe Hrvatska uz podršku Ministarstva kulture i medija RH i Turističke zajednice Grada Dubrovnika.‘AJMO!’ je projekt Ureda za izvoz glazbe Hrvatska s Ministarstvom kulture i medija RH. Cilj projekta je poticanje koncertne aktivnosti u manjim sredinama i podršku domaćim glazbenicima i organizatorima u njihovom radu.
Vizual, dizajn i ilustracije: Milan Pantović www.instagram.com/menestrraARL: www.arl.hr, FB: @ARL.Dbk IG: @arldu

VIDIMO SE — Luko Piplica
2025-12-29 20:00 - 21:30 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
Drage i dragi,pozivamo vas u ponedjeljak 29. prosinca u 20 satiu ARL na otvorenje izložbe Luka Piplice VIDIMO SE.
S razlogom smo je čuvali za kraj.
Vidimo se!
